ନାବାଳିକା ମୃତ ଦେହ ଉଦ୍ଧାର ଘଟଣା, ପଞ୍ଚାୟତ କାର୍ଯ୍ୟାଳୟରେ ତାଲା ପକାଇଲେ ଗ୍ରାମବାସୀ\nଗୁଣପୁର,୨୦।୧୨(ଡି.ଏନ.ଏ.)- ଗୁଣପୁର ବ୍ଲକ କୁଲୁସିଂ ପଞ୍ଚାୟତ ଗୁନ୍ତୁଲି ନାଳରେ ଗତ ଜୁନ ୩ ତା\nନାବାଳିକା ମୃତ ଦେହ ଉଦ୍ଧାର ଘଟଣା, ପଞ୍ଚାୟତ କାର୍ଯ୍ୟାଳୟରେ ତାଲା ପକାଇଲେ ଗ୍ରାମବାସୀ\t December 20th, 00:00 AM December 20th, 00:00 AM\nଗୁଣପୁର,୨୦।୧୨(ଡି.ଏନ.ଏ.)- ଗୁଣପୁର ବ୍ଲକ କୁଲୁସିଂ ପଞ୍ଚାୟତ ଗୁନ୍ତୁଲି ନାଳରେ ଗତ ଜୁନ ୩ ତାରିଖରେ ଜନୈକା ନାବାଳିକା ବାସ୍ତି ଭୂୟଁ।(୧୩)ଙ୍କ ମୃତ ଦେହ ଠାବ ଘଟଣାକୁ ନେଇ ବୁଧବାର ପଞ୍ଚାୟତ କାର୍ଯ୍ୟାଳୟରେ ତାଲା ପକାଇଲେ ଗ୍ରାମବାସୀ। ପରିବାରବର୍ଗ ଏବଂ ଗ୍ରାମବାସୀ ଅଭିଯୋଗ କରିଛନ୍ତି ଯେ ବାସ୍ତିଙ୍କୁ ବଳତ୍କାର କରିବା ପରେ ତାଙ୍କୁ ମାରି ଗୁନ୍ତୁଲି ନାଳରେ ଫିଙ୍ଗି ଦିଆଯାଇଥିଲା। ଏଥି ସହ ପ୍ରଥମେ ସରପଞ୍ଚ ଅକ୍ଷୟ ରାଇକା ଘଟଣା ସଂପର୍କରେ ବାସ୍ତିଙ୍କ ସପକ୍ଷରେ କହିଥିଲେ । ପରେ ସେ ନିଜ ମତ ବଦଳାଇଥିଲେ । ଯାହାକୁ ନେଇ ଗ୍ରାମବାସୀଙ୍କ ମଧ୍ୟରେ ଅସନ୍ତୋଷ ତିବ୍ରତର ହେବାରେ ଲାଗିଛି। ଏହି ଘଟଣାକୁ ନେଇ ବୁଧବାର କିନ୍ତାଡା ସହ ଅନ୍ୟାନ୍ୟ ଗ୍ରାମର ଲୋକେ, ୱାର୍ଡ ସଭ୍ୟମାନେ କୁଲୁସିଂ ପଞ୍ଚାୟତ କାର୍ଯ୍ୟାଳୟରେ ଅନିର୍ଦ୍ଦିଷ୍ଟ କାଳ ପାଇଁ ତାଲା ପକାଇ ଦେଇଛନ୍ତି। ପଞ୍ଚାୟତ କାର୍ଯ୍ୟାଳୟ ସମ୍ମୁଖରେ ଧାରଣାରେ ବସିବା ସହ ଲୋକମାନେ ସରପଞ୍ଚଙ୍କ ବହିଷ୍କାର ଦାବି କରିଛନ୍ତ। ଏହା ସହ ଏକ ଦାବି ପତ୍ର ପଞ୍ଚାୟତ ରାଜ ବିଭାଗ, ପୋଲିସ ଡିଜି, ଡିଆଇଜି ସୁନାବେଡା, ମାନବାଧିକାର କମିଶନ, ଜିଲାପାଳ,ଏସପି, ଉପଜିଲାପାଳଙ୍କ ଉଦ୍ଦେଶ୍ୟରେ ନ୍ୟାୟ ପାଇଁ ଦାବି ଜଣାଇ ପଠାଇଛନ୍ତି ।
